
 10.5.2021
 BG
 Официален вестник на Европейския съюз
 L 162/46
 РЕГЛАМЕНТ ЗА ИЗПЪЛНЕНИЕ (ЕС) 2021/761 НА КОМИСИЯТА
 от 7 май 2021 година
 за изменение на приложения I—IV към Регламент за изпълнение (ЕС) 2017/717 по отношение на образците на зоотехнически сертификати за разплодни животни и зародишни продукти от тях
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1012 на Европейския парламент и на Съвета от 8 юни 2016 г. относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) No 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент относно разплодните животни) (1), и по-специално член 30, параграф 10 от него,
 като има предвид, че:
 (1)
 С Регламент за изпълнение (ЕС) 2017/717 на Комисията (2) се установяват образците на зоотехнически сертификати за разплодни животни и зародишни продукти от тях. Посочените образци на зоотехнически сертификати са изготвени след консултации с държавите членки и съответните заинтересовани страни.
 (2)
 От датата на прилагане на Регламент за изпълнение (ЕС) 2017/717 насам държавите членки и заинтересованите страни уведомиха Комисията за някои практически проблеми при използването на тези образци на зоотехнически сертификати във връзка с проверката за идентичност на разплодните животни. Предвид натрупания опит от прилагането на посочения регламент за изпълнение образците на зоотехническите сертификати следва да бъдат изменени, за да се улесни проверката за идентичност на разплодните животни. В зоотехническите сертификати, и по-конкретно в полето, предназначено за резултатите от проверката на идентичност на разплодните животни, следва да бъдат посочени подробностите или номерът на досието, препращащо към базата данни, в която се намират тези подробности. Поради това Регламент за изпълнение (ЕС) 2017/717 следва да бъде съответно изменен.
 (3)
 Мерките, предвидени в настоящия регламент, са в съответствие със становището на Постоянния комитет по зоотехника,
 ПРИЕ НАСТОЯЩИЯ РЕГЛАМЕНТ:
 Член 1
 Приложения I—IV към Регламент за изпълнение (ЕС) 2017/717 се изменят в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 10 август 2021 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 май 2021 година.
 За Комисията
 Председател
 Ursula VON DER LEYEN
 (1) ОВ L 171, 29.6.2016 г., стр. 66.
 (2) Регламент за изпълнение (ЕС) 2017/717 на Комисията от 10 април 2017 г. за определяне на правила за прилагането на Регламент (ЕС) 2016/1012 на Европейския парламент и на Съвета по отношение на образците на зоотехнически сертификати за разплодни животни и зародишни продукти от тях (ОВ L 109, 26.4.2017 г., стр. 9).
 ПРИЛОЖЕНИЕ
 Приложения I—IV към Регламент за изпълнение (ЕС) 2017/717 се изменят, както следва:
 1)
 Приложение I се изменя, както следва:
 а)
 в раздел А, в образеца на зоотехническия сертификат за търговия с чистопородни разплодни говеда и биволи, свине, овце и